Palazzo del Capitaniato

Palazzo del Capitaniato (zvan i Loggia del Capitanio ili Loggia Bernarda) je renesansna palača u Sjevernoj Italiji (Provincija Vicenza) na centralnom trgu Vicenze (Piazza dei Signoria), preko puta Paladijeve Bazilike. Obje građevine projektirao je Andrea Palladio, Baziliku kao mlad anoninmni arhitekt, a Palazzo dvadesetak godina kasnije 1571. kao slavni arhitekt. Historija i karakteristike Palladio je dobio zadatak da na mjestu starije srednjovjekovne građevine dotadašnjeg sjedišta mletačke vlasti u Vicenzi podigne novu palaču za istu funkciju. Palača je danas dvobojna, pretežno crvena od cigle, s bijelim detaljima od mramora i štukatura. Cigla je orginalno bila premazana tankim slojem žbuke, ali je on otpao - pa dominira crvena. Na glavnoj fasadi dominiraju četiri monumentalna polustupa koja flankiraju tri luka lođe u prizemlju i tri prozora prvog kata. U štuko dekoraciji prikazane su figure koje sipaju vodu, a simboliziraju rijeke. Fasade na bokovima su različite od frontalne, kao prvo nemaju goleme polustupove već četiri znatno manja, i imaju po jedan luk. U bočnim nišam se nalaze se dvije alegorijske skulpture – znak sjećanja na Veliku pobjedu kod Lepanta 1571. godine. Na gornjem katu su četiri skulpture, prva okrenuta prema trgu predstavlja Vjeru; druga Milost, treća Vrlinu a četvrta Čast. One simboliziraju vrline pomoću kojih je Mletačka Republika pobijedila Osmanlije. Enterijer lođe je harmoničan prostor s nišama i stupovima. Dvorana na prvom katu koja se danas koristi za sastanke, ukrašena je freskama iz 16. vijeka. Danas je palača dom skupštine općine Vicenza (Consiglio Comunale). Palazzo del Capitaniato je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Loggia del Capitaniato (na portalu Comune di Vicenza) Arhivirano 2007-08-15 na Wayback Machine-u (it)(en)(fr) Loggia del Capitanio, Vicenza (na portalu Palladio museum) (it)